GUÈRRA-E-PATZ-IV-WEB	Sonque rebrembaue eth temps gris e ombriu, de ploja e de nhèu, era sua intèrna angónia fisica, e eth dolor des pès e en un costat; se‟n brembaue tanben dera impression generau que li costauen eth malastre e es patiments des èssers umans, eth curiosèr des oficiaus e generaus que l‟interrogauen, es sòns esfòrci entà trapar un coche e shivaus e, sustot, era pròpia incapacitat entà pensar e sénter pendent tot aqueth periòde.